**POUK SLOVENŠČINE NA DALJAVO ZA 6. RAZRED; PETEK, 27. 3. 2020**

**GLAGOLSKI ČAS (nova snov)**

**Pozdravljeni šestošolci!**

**Sedaj pa je glagol že naš stari prijatelj, toliko smo se družili z njim.**

**Upam, da ste včeraj pri pregledu rešitev svojih nalog ugotovili, da ste bili uspešni. Informacije o svoji uspešnosti reševanja mi lahko posredujete na moj e-naslov:** irena.pak@os-dobrna.si

**ČAS** je, da danes pogledamo še, kaj je značilno za glagolske čase. Poznamo tri, to so: **preteklik, sedanjik in prihodnjik.**

1. Najprej si natančno preberite razlago o glagolskem času v razlagalnem okvirčku na **str. 25. v SDZ** in poglejte tudi preglednice glagolskih časov na **zavihku za jezik v SDZ.**
2. Sedaj ste dovolj opremljeni z znanjem, da lahko h glagolom (odgovorom na včerajšnja vprašanja, ki ste jih napisali v zvezek za jezik) pripišete ustrezno vrsto časa: sedanjik, preteklik in prihodnjik.
3. Ker pa je danes petek in sta pred nami dva prosta dneva, vi pa ste že ves teden pridno delali, rešite še samo eno nalogo v SDZ, to je 3. naloga na str.26.
4. Seveda pa, če kdo želi in ima dovolj »časa« in volje za delo, lahko rešuje tudi še preostale naloge v SDZ na str. 26 in 27.

Želim vam uspešno delo, obilo zdravja in prijeten vikend.

\***Na koncu pa še ena mala uganka! Kdo ve, v kakšni povezavi so zeleno in rdeče obarvane besede v zgornjih navodilih za delo? Odgovore mi pošljite na**: irena.pak@os-dobrna.si

Irena Pak